b'\n_START_ARTICLE_\n\xc8\x9aara B\xc3\xa2rsei\n_START_PARAGRAPH_\n\xc8\x9aara B\xc3\xa2rsei (njema\xc4\x8dki: Burzenland, ma\xc4\x91arski: Barcas\xc3\xa1g, latinski: Terra Borza)  je povijesno i etnografsko podru\xc4\x8dje u jugoisto\xc4\x8dnoj Transilvaniji u Rumunjskoj s mje\xc5\xa1ovitim rumunjskim, njema\xc4\x8dkim i ma\xc4\x91arskim stanovni\xc5\xa1tvom._NEWLINE_Na temelju arheolo\xc5\xa1kih nalaza, \xc4\x8dini se da je njema\xc4\x8dka kolonizacija regije zapo\xc4\x8dela sredinom 12. stolje\xc4\x87a u vrijeme vladavine ugarsko-hrvatskog kralja Gejze II.. Njema\xc4\x8dki kolonisti spominju se u dokumentima 1192. kad se spominju naseljenici Nijemci (Teutonci)._NEWLINE_Godine 1211. kralj Andrija II. podru\xc4\x8dje je dao teutonskim vitezovima, u zamjenu za \xc4\x8duvanje jugoisto\xc4\x8dni granica Kraljevine Ugarske od Kumana. Uz Nijemce podru\xc4\x8dje su tijekom 12. i 13. stolje\xc4\x87a naselili Sekelji i Pe\xc4\x8denezi. Arheolo\xc5\xa1ki nalazi za isto razdoblje tako\xc4\x91er sugeriraju na sna\xc5\xbenu prisutnost rumunjskog stanovni\xc5\xa1tva. Na konferenciji u Lucku 1429., \xc5\xbdigmund Luksembur\xc5\xa1ki predlo\xc5\xbeio je da Teutonski vitezovi brane regiju od Osmanlija, pa je tako u Burzenlandu bio stacioniran odred Teutonaca iz Pruske._NEWLINE_Transilvanijski Sasi (naziv za dio njema\xc4\x8dke zajednice u Rumunjskoj) \xc5\xbeivjeli su u Burzenlandu do 20. stolje\xc4\x87a, a od 1976. godine po\xc4\x8dinje njihovo sna\xc5\xbeno iseljavanje u Zapadnu Njema\xc4\x8dku uz odobrenje komunisti\xc4\x8dkog rumunjskog re\xc5\xbeima, tako da sada u Burzelandu \xc5\xbeivi mali broj Nijemaca.'